Oscar Ackeström

Oscar Fredrik Ackeström (s. 29. marraskuuta 1972 Göteborg, Ruotsi) on ruotsalainen jääkiekkopuolustaja, joka pelaa tällä hetkellä Itävallan pääsarjaa Erste Bank Eishockey Ligaa unkarilaisen Alba Volán Székesfehérvárin joukkueessa. Urallaan Ackeström on pelannut Unkarin ja kotimaansa Ruotsin lisäksi myös Suomessa, Saksassa ja Sveitsiissä.
Ura
Ackeströmin kasvattajaseura on IFK Bäcken. Hän kuitenkin aloitti ammattilaisuransa Västra Frölundassa, jossa Ackeström teki Elitserien-debyyttinsä kaudella 1990–1991. Hän edusti joukkuetta kevääseen 1996 asti, jolloin Ackeström voitti Elitserienin hopeaa. Läpimurtoa hän ei tehnyt vielä ensimmäisinä Elitserien-vuosinaan.

Kaudeksi 1996–1997 Ackeström siirtyi SM-liigaan ja Rauman Lukon riveihin. Hän oli tehoilla 4+17=21 joukkueen tehokkain puolustaja ja sisäisen syöttöpörssin kolmas Pasi Määttäsen ja Sakari Palsolan jälkeen. Ackeström oli SM-liigan puolustajien pistepörssin yhdeksäs viiden muun pelaajan kanssa. Hän jatkoi Lukossa myös kauden 1997–1998, jolloin Ackeström oli tehoilla 7+17=24 jälleen joukkueen tehokkain puolustaja. Lukon sisäisessä pistepörssissä hän oli neljäs ja hän sijoittui puolustajien pistepörssissä yhdeksänneksi. Ackeströmin tehotilastolukema +9 oli Lukon paras.

Ackeström vaihtoi kaudeksi 1998–1999 SM-liigaseuransa Lukosta Tampereen Ilvekseen. Hän oli tehoilla 10+12=22 joukkueen toiseksi tehokkain puolustaja Allan Measuresin jälkeen. Neljännen SM-liigakautensa 1999–2000 Ackeström pelasi HPK:ssa. Hän teki siellä kovat tehot 17+22=39 ja sijoittui puolustajien pistepörssissä toiseksi Jokereiden Jan Bendan jälkeen. HPK:n sisäisessä pistepörssissä hän oli viides. Ackeström oli 118 minuutillaan SM-liigan jäähypörssin viides. Hän voitti keväällä 2000 SM-pronssia.

Vuodet 2000–2002 Ackeström pelasi Saksan DEL-liigan Hannover Scorpionsissa. Hän palasi kaudeksi 2002–2003 Frölundaan, jossa Ackeström oli tehoilla 10+9=19 joukkueen toiseksi tehokkain puolustaja Magnus Johanssonin jälkeen. Hän voitti keväällä 2003 Ruotsin mestaruuden. Kaudella 2003–2004 Ackeström oli tehoilla 6+11=17 Frölundan toiseksi tehokkain puolustaja Antti-Jussi Niemen jälkeen sekä joukkueen puolustajista paras maalintekijä. Hän oli 109 jäähyminuutillaan Elitserienin jäähypörssin viides Södertälje SK:n Bert Robertssonin kanssa. Ackeström pelasi vuodet 2004–2006 Sveitsissä. Hän edusti siellä kahden kauden aikana neljää eri seuraa: HC Ambrì-Piottaa, SCL Tigersiä ja HC Davosia NLA:ssa sekä HC Thurgauta NLB:ssä. Kaudella 2005–2006 Ackeström edusti hallitsevaa Sveitsin mestaria Davosia myös Euroopan seurajoukkueiden mestaruusturnauksessa.

Huhtikuussa 2006 Ackeström teki kaksivuotisen sopimuksen Linköpingin kanssa ja palasi kaudeksi 2006–2007 Elitserieniin. Hänet kuitenkin kaupattiin siirtorajan kynnyksellä tammikuussa 2007 takaisin Frölundaan vaihdossa Johan Franssoniin. Ackeström voitti siellä Elitserienin hopeaa keväällä 2007. Kaudella 2008–2009 hän pelasi Frölundassa seitsemän ottelua, kunnes palasi lokakuussa 2008 loppukaudeksi Hannover Scorpionsiin.

Ackeström teki elokuussa 2009 vuoden mittaisen sopimuksen Itävallan pääsarjassa pelaavan unkarilaisjoukkue Alba Volán Székesfehérvárin kanssa. Hän oli kaudella 2009–2010 joukkueen tehokkain puolustaja tehoilla 5+17=22. Alba Volán osallistui keväällä 2010 myös Unkarin MOL ligan pudotuspeleihin, jotka päättyivät Unkarin mestaruuteen. Ackeström teki huhtikuussa 2010 yksivuotisen jatkosopimuksen joukkueen kanssa.
Tilastot
 1990–1991  Västra Frölunda HC  Elitserien  8  0  0  0  0  —  —  —  —  — 1991–1992  Västra Frölunda HC  Elitserien  21  0  0  0  6  —  —  —  —  — 1992–1993  Västra Frölunda HC  Elitserien  18  2  1  3  8  —  —  —  —  —   Frölunda HC  Ruotsi I  18  4  6  10  8  3  1  0  1  6 1993–1994  Västra Frölunda HC  Elitserien  37  6  4  10  32  4  0  0  0  6  1994–1995  Västra Frölunda HC  Elitserien  21  1  2  3  6  —  —  —  —  —   Västra Frölunda HC  Ruotsi I  18  1  7  8  12  5  0  0  0  2 1995–1996  Västra Frölunda HC  Elitserien  39  1  1  2  18  13  0  0  0  12 1996–1997  Lukko  SM-liiga  49  4  17  21  46  —  —  —  —  — 1997–1998  Lukko  SM-liiga  46  7  17  24  30  —  —  —  —  — 1998–1999  Ilves  SM-liiga  54  10  12  22  34  1  0  0  0  0 1999–2000  HPK  SM-liiga  53  17  22  39  118  8  0  4  4  12 2000–2001  Hannover Scorpions  DEL  60  4  20  24  32  6  1  3  4  10 2001–2002  Hannover Scorpions  DEL  60  9  14  23  40  —  —  —  —  — 2002–2003  Västra Frölunda HC  Elitserien  47  10  9  19  76  16  2  3  5  16  2003–2004  Västra Frölunda HC  Elitserien  43  6  11  17  109  10  1  3  4  43 2004–2005  HC Ambrì-Piotta  NLA  13  1  12  13  2  4  0  3  3  6   HC Thurgau  NLB  5  1  3  4  8  —  —  —  —  — 2005–2006  SCL Tigers  NLA  28  2  10  12  36  —  —  —  —  —   HC Davos  NLA  8  2  4  6  8  11  0  0  0  42 2006–2007  Linköpings HC  Elitserien  44  3  6  9  52  —  —  —  —  —   Frölunda HC  Elitserien  10  1  1  2  18  —  —  —  —  — 2007–2008  Frölunda HC  Elitserien  47  4  5  9  83  7  0  3  3  10 2008–2009  Frölunda HC  Elitserien  7  0  1  1  2  —  —  —  —  —   Hannover Scorpions  DEL  40  3  15  18  30  11  1  1  2  6 2009–2010  Alba Volán Székesfehérvár  EBEL  54  5  17  22  74  5  1  2  4  10   Alba Volán Székesfehérvár  MOL  —  —  —  —  —  7  1  2  3  0 11 kautta  yhteensä  Elitserien  342  34  41  75  410  50  3  9  12  87 4 kautta  yhteensä  SM-liiga  202  38  68  106  228  9  0  4  4  12 2 kautta  yhteensä  Nationalliga A  49  5  26  31  46  15  0  3  3  48 3 kautta  yhteensä  DEL  166  17  52  69  112  17  2  4  6  16

Lähteet

Viitteet

Luokka:Ruotsalaiset jääkiekkoilijat
Luokka:Vuonna 1972 syntyneet
Luokka:Elävät henkilöt